Uue-Varbla mõis

Uue-Varbla mõis (saksa keeles Neu-Werpel) oli mõis Varbla kihelkonnas Läänemaal. Tänapäevase haldusjaotuse järgi asub kunagine mõisasüda Pärnu maakonnas Lääneranna vallas.

 Ajalugu 
Algselt oli tegemist Wilhelm von Fahrensbachile (Farensbach) 1382. aastal läänistatud maadega, kuhu kuulusid Vaiste, Saulepi ja Varbla mõisa alad.

pisi|Mõisa ait

Alates 24. jaanuarist 1698 kuulus Varbla mõis Nasackinite suguvõsale. Selleks ajaks Vaiste mõis enam Varbla alla ei kuulunud. Aastal 1793 siirdus mõis pärandusena Reinhold Magnus von Nasackinile. Viimatimainitul tekkis aga tüli oma noorema venna Adam Gustav von Nasackiniga, mille tulemusena määras Venemaa keiser Paul I oma ukaasiga 1797. aastal Saulepi mõisa kroonumõisaks. Kaks aastat hiljem, 1799. aastal jõudsid kaks tülitsevat venda kokkuleppele ja mõis jagati kaheks. Sedasi hakati Reinhold Magnus von Nasackinile jäänud senist Varbla mõisa nimetama Vana-Varbla mõisaks ning sellest pisut lõuna pool asuvat, Adam Gustav von Nasackinile jäänud Uue-Varbla mõisaks.

 Mõisahoone 
Uue-Varbla mõisahoone ehitati 1798. aastal. Aastaks 1877 oli mõisa ülesehitus nõudnud suurte laenude võtmist ja et tollal mõisaomanikuks olnud Iwan von Nasackin elas ise Tallinnas, läks mõis lõpuks "haamri alla". Mõisa omandas avalikul müügil Pärnu pärilik aukodanik Carl Julius Immanuel Schmidt, kes kolis ka mõisa elama. Mõis oli Schmidtide omanduses kuni selle võõrandamiseni 1919. aastal. 1925. aastal lahkusid Schmidtid Saksamaale ja mõisa ostis endale seejärel Šveitsi kodanik Walter Schär, kelle järglaste käes on mõis tänapäevalgi. Mõisa ruumides tegutseb Varbla muuseum.
Mõisahoonet ning muuseumi hoiavad korras ning ülal üks perekond, Kask, kes on oma eesmärgiks võtnud saavutada mõisa võimalikult originaalne väljanägemine.
Rahastus tuleb muuseumi külaliste annetustest, ning omafinantseeringust.

 Uue-Varbla mõisnikud 

Omandusaastad NimiEluaastadMärkused 1799–1849  Adam Gustav von Nasackin  1770–1855  Pärijatevahelise kokkuleppe põhjal jagati Varbla mõis kaheks 1849–1868  Jakob Reinhold Gustav von Nasackin  1801–1899  Adam Gustav von Nasackin loovutas mõisa oma pojale 1868–1877  Iwan von Nasackin  1762–1842  Jakob Reinhold Gustav von Nasackin loovutas mõisa oma pojale 1877–1903  Carl Julius Immanuel Schmidt  1851–1903  Uus omanik ostis mõisa avalikust müügist 1904–1914  Perekond Schmidt    Eelmise omaniku järglased (5 poega ja 5 tütart) 1913–1914  Marie Elisabeth Schmidt  1857–1942  Carl Julius Immanuel Schmidti lesk omandas osa mõisast (pärast poeg Ernsti surma) 1914–1918  Dietrich Carl Ernst Schmidt  1883–1918"Am Karfreitag entschlief sanft im 35. Lebensjahr Dietrich Carl Ernst Schmidt, Besitzer von Neu-Werpel. Dorpater Zeitung, 8. April 1918, Nr. 34, S. 4. Carl Julius Immanuel Schmidti poeg ostis mõisa perekonnaliikmetelt endale 1919  Eesti Vabariik    Mõis võõrandati

 Vaata ka 
 Uue-Varbla mõisa kalmistu
 Viited 

 Välislingid 

 Uue-Varbla mõis Eesti Ajalooarhiivis
 Uue-Varbla mõis. Inventariseerimine. Muinsuskaitseameti digiteeritud arhivaalid
 Saulepi valitsejad

Kategooria:Läänemaa mõisad
Kategooria:Lääneranna vald
Kategooria:Varbla kihelkond

Kategooria:Fahrensbachide mõisad
Kategooria:Nasackinite mõisad